ปรับฮวงจุ้ย
โดย...ทีมข่าวการเงินโพสต์ทูเดย์
26 เม.ย. 2559

โดย...ทีมข่าวการเงินโพสต์ทูเดย์
ฉลองครบรอบ 50 ปี ในการก่อตั้งธนาคารออมสิน “พี่บู๊” ชาติชาย พยุหนาวีชัย ผู้อำนวยการธนาคารออมสิน ปรับลุคให้ดูคลาสสิก ด้วยการเปลี่ยนสีตึกใหม่ให้เป็นสีชมพูพาสเทล ซึ่งเป็นสีของธนาคาร และเมื่อเสริมด้วยสีทองและฉาบสปอตไลต์สีเหลืองทำให้อาคารเด่นเป็นสง่า ถูกต้องตามหลักฮวงจุ้ยที่ดูมาจากบ้านเลขที่ธนาคาร ปรับแล้วจะทำให้รุ่งเรืองมั่นคง 
ยัง ยังไม่พอ พี่บู๊บอกว่าเตรียมจะปรับปรุงเสาธงหน้าธนาคารใหม่ ให้เป็นเสากลมสูง  22.5 เมตร ให้เสาธงสูงกว่ารางรถไฟฟ้าบีทีเอส เมื่อรถวิ่งผ่านจะเห็นธงชาติและธงธนาคารออมสินโบกสะบัด ก็จะรู้ทันทีว่าถึงธนาคารออมสินแล้ว
ผอ.พี่บู๊บอกว่า เรื่องเสาธงไม่เคยเห็นใครทำเป็นเสาสี่เหลี่ยม มีแต่ทำเป็นเสากลม ผิดหลักฮวงจุ้ยการมีเหลี่ยมไม่ดี แถมเสาเตี้ย ธงชาติจะต้องสูงเด่นเป็นสง่า อันนี้ทำแล้วดี ควรจะต้องรีบดำเนินการ